**Andre møte – arbeidsgruppe for generiske ferdigheter og programdesign**

**Møtedato:** 29.01.2019 10:00

**Deltakere**

[Jorun Nylehn](mailto:Jorun.Nylehn@uib.no)

[Pål Steiner](mailto:Pal.Steiner@uib.no)

[Cecilie Boge](mailto:Cecilie.Boge@uib.no)

[Sigrunn Eliassen](mailto:Sigrunn.Eliassen@uib.no)

Birthe Gjerdevik

**Avgrensing av gruppens mandat**

Se utdrag fra den opprinnelige arbeidsgruppen sin rapport angående programdesign og generiske ferdigheter: <https://wiki.uib.no/matnat/images/2/20/Utdrag_fra_arbeidsgruppens_rapport_om_generiske_ferdigheter_og_programdesign.docx>

Gruppen avgrenser mandatet til å gjelde de generelle ferdigheter og kompetanser som ikke kan defineres som spesifikke for MN-program. Det vil si at fokus blir på de generiske kompetansene, og ikke numerisk kompetanse osv.

Generisk kompetanse som gruppen skal lage en stige for:

* Samarbeid
* Etikk, god siteringsteknikk, plagiat
* Kritisk tenking
* Informasjonskompetanse. Hva er god forskningslitteratur? Hvor finner man gode kilder? Finne informasjon, lese tabeller, fremstilling av data.
* Muntlig og skriftlig kommunikasjon og formidling
* Vitenskapelig metode

Gruppen bør kartlegge hvilke generiske ferdigheter som ivaretas i de store emnene som mange tar, og eventuelt foreslå endringer i disse.

**Tema for andre møte: Samarbeid som generisk kompetanse**

Samarbeid som generisk kompetanse har tett sammenheng med undervisningsformen. Samarbeid er aktiv undervisning i praksis. Det er samtidig avhengig av at det finnes tilstrekkelig antall undervisningsrom som er egnet for aktiv undervisning ved fakultetet.

Gruppen har laget en kompetansestige som viser hvordan man kan integrere samarbeid i emnene i et studieprogram. Både hvilket nivå emnet er på , og om det er et stort eller lite emne påvirker hva som er hensiktsmessig.

**Kompetansestige for samarbeid**

|  |  |  |  |
| --- | --- | --- | --- |
|  | **Hovedfokus** | **Eksempler på hvordan ferdigheten kan integreres i undervisning og vurdering i emner** | **Ressurser og andre hensyn** |
| **6. sem** | **Prosjektarbeid i grupper** Har et åpenbar overføringsverdi til arbeid i arbeidslivet. | Studentene kan:  • Produsere små forskningsprosjekter i grupper.  • Jobbe i tverrfaglig grupper i ex.phil.  • Bachelorprosjekt/ felles prosjekt i siste semester på studieprogrammet • Jobbe med anvendte problemstillinger og prosjektarbeid  • Vurdere hverandres arbeid | Kan ex.phil ha grupper som jobber tverrfaglig? |
| **5. sem** |
| **4. sem** | **Ansvarliggjøring av studentene**  **Praktisk arbeid/ problemløsning i grupper** | Større kompleksitet i spørsmål og oppgaver.  Studentene får mer ansvar for oppfølging av oppgaver og ansvar for organisering av gruppene.  Tilbakemelding på tekst/presentasjon |  |
| **3. sem** |
| **2. sem** | **Sosialisering og trygghet for nye studenter.** Samarbeid mellom studentene på emner og studieprogram. Fokus for første og andre semester er sosiale relasjoner mellom studentene, ansvar og rettigheter i team. | **"Lavterskel" samarbeid** Studentene kan: • gi tilbakemeldinger til hverandre  • diskutere spørsmål og konkrete problemstillinger.  • Think-pair-share • Studentene skal selv ta repetisjonen av forelesningen • Oppsummere i kollokvier eller på slutten av forelesningen.  • Gjenfortelle studenten som sitter ved siden av hva man har lært. | Tema i klassemottak?  Kursing av kollokviedere / studenter som er gruppeledere  Emne i MittUiB om hvordan man jobber i grupper?  Hvordan foregår samarbeid i grupper i de store begynneremnene? |
| **1. sem** |

Ex.phil flyttes til femte semester – innspill fra arbeidsgruppen er at dette emnet bør ivareta kritisk tenking, tverrfaglig tenking og samarbeid på tvers. Problemløsningsoppgaver. Gruppen må samsnakke med ex.phil-gruppen.

**Kompetanseheving**

***Ressursbank - nettside***

Gruppen foreslår å etablere en nettside som fungerer som en ressursbank for undervisere med tips til hvordan man kan integrere og ivareta generisk kompetanse på emner. Eksempel på nettside:

<https://treat.au.dk/>

Læringslaben ved UiB har en langsiktig plan om å etablere slike ressurser for hele UiB, men fakultetet bør også tilby noe som er fagspesifikt. Skriveprosjektet ved UiB har også planer om å lage en liknende nettside.

*Ressursbank om samarbeid som generisk kompetanse*

Nettsiden skal vise hvordan undervisere kan integrere undervisnings- og vurderingsmetoder i emnene som fremmer den generiske kompetansen samarbeid. Nettsiden bør vise både tips til «kjappe» ting som kan gjøres i ordinære forelesninger, og tips til hvordan hele undervisningen i emner kan bygges opp for å fremme samarbeid. Både antall studenter på emnet og hvor det ligger i studieløpet vil påvirke hvilke metoder som bør velges. I de to første semestrene der det er store emner vil en annen type samarbeid være hensiktsmessig enn på små emner.

Innhold til ressurssiden:

* Hvordan kan jeg legge om forelesningen, kjappe tips for samarbeid i forelesninger.
* Hvordan komme i gang med samarbeid i mitt emne
* Hvordan gi gode oppgaver som fremmer samarbeid
* Oppgavelaging. – hva er gode oppgaver innenfor ditt fagmiljø.
* Ha tilgjengelige verktøy – hvordan skal jeg jobbe med samarbeid i kurset mitt? Tips til små og store emner.

Eksempel på nettsider om samarbeid:

<https://blog.peerinstruction.net/author/peerinstruction/>

<https://www.retrievalpractice.org/>

***Kursserie***

Gruppen foreslår at det arrangeres en kursserie for undervisere. Det pedagogiske akademiet bør være involvert i dette arbeidet, både for å holde kurs selv og tipse om hvem som kan inviteres. Det bør i den sammenheng inviteres personer fra utenfor fakultetet og UiB som har god kompetanse på teamarbeid, også for å hente inspirasjon fra ulike miljø for hvordan man kan organisere gruppearbeid på en god måte. Samtidig har fakultetet har flere ressurser internt som kan inviteres for å dele erfaringer med andre undervisere.

Hvordan gjøre det aktuelt og interessant for emneansvarlige. En kursserie kan være noe som i utgangspunktet vil bli brukt av enkelte «ildsjeler» ved instituttene. Det vil likevel være slik at kunnskapen og informasjonen vil spre seg etter hvert som flere tar i bruk tilbudet. Erfaringsdeling innad på instituttene bør ivaretas.

Det er behov for kompetanseheving på ulike varianter av gruppearbeid som kan integreres i undervisning i emnene.

Kursserien kan inneholde:

* Workshops. F.eks. hvordan skal jeg jobbe med samarbeid i kurset mitt? Tips til små og store emner. Erfaringsdeling
* Lavterskel seminarserie
* Møteplasser for erfaringsutveksling for hvordan man kan gjøre det i sitt fag
* Kursing for å utvikle f.eks. team-based-learning

Eksempel på eksterne som kan inviteres:

University College London – 90 min. ABC session <http://blogs.ucl.ac.uk/abc-ld/>

<https://ablconnect.harvard.edu/>

**Behov for ressurser ved fakultetet**

Fakultetet må bruke ressurser på noen områder for å styrke arbeidet med generiske ferdigheter.

* Etablere flere undervisningsrom som fremmer aktiv undervisning
* Legge til rette for plattform for workshops og erfaringsutveksling for undervisere på fakultetet
* Jobbe med vurderingsformer og regelverk. Hva er mulighetene, kan vi gjøre noe med begrensningene (Se på rapport fra arbeidsgruppe for vurderingsstrategi ved UiB – skal opp i neste UU).

**Neste møte 14. februar**

Informasjonskompetanse – finne og hente informasjon, referere. Hva er god forskningslitteratur? Hvor finner man gode kilder? Finne informasjon, lese tabeller, fremstilling av data.

Hvilke ressurser har UB å tilby. Pål snakker med fagreferentene på UB. Kartlegge hva UB gjør i dag, hva kan de tilby i fremtiden. Kan UB ha andre roller. Hva kan UB tilby inn i emner, hvordan kan deres tilbud integreres i emnene på en bedre måte.

Finne, vurdere, bruke informasjon. UB kan komme inn når man skal gjøre en oppgave kan biblioteket komme inn og tilby et opplegg.

**Møtet 22. februar**

Linda Herfindal Lien er invitert for å snakke om samarbeid i grupper. Gruppen ønsker primært en innledning og deretter diskusjon.

Ønsker til tema:

* Hva må vi legge til rette for ved gruppearbeid
* Sammensetning av grupper
* Etablering av team og arbeid med gruppedynamikk
* Lage oppgaver for team
* Hvordan bør vi jobbe med undervisere for å få dem til å bruke samarbeid mer som en del av sin undervisning?

**Senere møter**

Kritisk tenkning

* Skissere stige – liste over hva som kan brukes i emner. Noe som passer for første to år, og senere i studieløpet. Kompleksitet i svar og spørsmål